Rubber Soul
Rubber Soul je šesti studijski album engleske rok-grupe The Beatles. Objavljen je 3. decembra 1965. u Ujedinjenom Kraljevstvu pod izdavačkom kućom Parlophone, popraćen singlovima "Day Tripper" / "We Can Work It Out", koji nisu objavljeni na albumu. Orginalno sjevernoameričko izdanje Capitol Recordsa sadrži deset od četrnaest pjesama i dvije pjesama koje su zadržane s albuma Help!. Album Rubber Soul opisan je kao veliko umjetničko postignuće grupe, dobio je vrlo povoljan odgovor kritike i proveo nekoliko sedmica na vrhu ljestvica prodaje u Velikoj Britaniji i Sjedinjenim Državama. Za razliku od prethodnih albuma, Rubber Soul je sniman u kontinuitetu, dok su prethodni albumi snimani u pauzama između turneja. Ovo je tek njihov drugi album koji sadrži sve originalne pjesme, nakon britanske verzije albuma A Hard Day's Night. Naziv Rubber Soul dolazi od izraza koji su američki soul muzičari koristili za opisivanje Micka Jaggera, koji je pjevao soul muziku u to vrijeme. Godine 2012. časopis Rolling Stone proglasio je Rubber Soul petim najvećim albumom svih vremena.